Annonce

HADERSLEV: 29-årige Peter Frødstrup fik søndag knust højre side af ansigtet, da han helt umotiveret blev overfaldet foran diskotek Crazy Daisy i Nørregade. Her stod en flok unge indvandrere, som var blevet smidt ud fra flere beværtninger i løbet af natten. En af dem overfaldt Peter Frødstrup. Præcist hvordan er uvist, men efterfølgende fik Peter Frødstrup under en MR-scanning konstateret knuste knogler i tindingen, øjenhulen, kindbenet og kæben. - Han er følelsesløs i hele højre side af ansigtet. Han kan ikke spise noget som helst; det rasler inde i kinden på ham. Det var et voldsomt overgreb; han har ikke haft en chance, fortæller hans kæreste Sanne Bang Christensen. Parret var i byen lørdag aften og natten til søndag sammen med venner. Men hun så ikke selv overfaldet og efterlyser vidner. - Min veninde fandt ham bevidstløs i Smedegade.

Det er utrygt at gå i byen. Der må gerne komme fokus på det her. Det kan ikke passe, at man ikke kan gå i byen mere. Sanne Bang Christensen

Annonce

Vidner søges

Politiet har dog talt med vidner, som også har udpeget en gerningsmand; en 23-årig mand bosiddende i Kolding. Han eftersøges lige nu. Men politiet vil gerne høre fra flere vidner. - Nogen der kan sige, at det er gerningsmanden, og at de kender ham, siger politiassistent Thomas Berg. Peter Frødstrup skal opereres tirsdag. - Så må vi se, om de kan rette det op, siger Sanne Bang Christensen. Hun er meget bekymret for den måde, nattelivet har udviklet sig på: - Det er utrygt at gå i byen. Der må gerne komme fokus på det her. Det kan ikke passe, at man ikke kan gå i byen mere. Overfaldet skete søndag mellem klokken 4 og 4.30.

Annonce

Store smerter